Usein kysytyt kysymykset :: Yrityspalvelu Voima
Vuokratyössä yritys, joka tarvitsee työntekijöitä, tekee sopimuksen vuokrayrityksen (Voiman) kanssa työntekijöiden vuokraamisesta. Tätä työntekijöitä tarvitsevaa yritystä kutsutaan käyttäjäyritykseksi. Vuokrayritys vuokraa työntekijänsä käyttäjäyritykselle tai etsii saamansa toimeksiannon perusteella uuden työntekijän ja vuokraa tämän käyttäjäyritykselle. Vuokrayrityksestä käytetään myös nimitystä henkilöstöpalveluyritys.
Vuokratyössä vuokrayritys on työntekijän työnantaja, mutta työ tehdään käyttäjäyritykselle. Tämä tarkoittaa työntekijän kannalta sitä, että työntekijä tekee työsopimuksen vuokrayrityksen kanssa, vaikka työntekopaikka on käyttäjäyrityksessä. Vuokrayritys maksaa työntekijän palkan ja hoitaa kaikki muutkin hänelle työnantajana kuuluvat velvoitteet, mutta käyttäjäyrityksen tehtävänä on ohjata ja opastaa työntekijää. Käyttäjäyritys myös valvoo työntekijän työn tekemistä.
Rekrytointiprosessissa työntekijät työllistyvät suoraan asiakasyritystemme palvelukseen. Työsopimuksen osapuolina ovat tällöin työntekijä ja asiakasyrityksemme, joka etsii uutta työntekijää meidän avullamme. Suorarekrytoinnissa Voima toimii työnhakijan ja asiakasyrityksen yhteistyökumppanina koko rekrytointiprosessin ajan.
Mitä osaamista työmarkkinoilla nyt tarvitaan?
Kaikkien alojen osaamista tarvitaan! Me Voimassa välitämme töitä monille eri toimialoille (teollisuus, rakentaminen, IT, logistiikka, ravintola sekä toimisto). Työmarkkinoilla yritykset etsivät ennen kaikkea hyviä tyyppejä, joilla asenne ja halu työllistyä ovat kohdallaan. Tutustu avoimiin työpaikkoihimme ja löydä itsellesi vaihtoehto, joka kiinnostaa sinua.
Tottakai voit ja näin kannattaakin tehdä! Työmarkkinoilla aktiivisuus palkitaan ennemmin tai myöhemmin. Suosittelemme sinua kuitenkin hakemaan vain sellaisia työtehtäviä, joista olet aidosti kiinnostunut.
Mikä on avoin hakemus?
Avointa hakemusta käytetään silloin, kun työpaikkailmoitusta ei ole, vaan potentiaalista työnantajaa lähestytään oma-aloitteisesti. Hakemus on markkinointikirje, jossa omaa osaamista tarjotaan työnantajan käyttöön. Me Voimassa käymme avoimet hakemukset päivittäin läpi ja otamme haastatteluun mielenkiintoa herättäviä hakijoita, vaikka meillä ei vielä sillä hetkellä olisi hakijalle sopivaa paikkaa avoinna.
Kutsun saaminen haastatteluun on aina iloinen asia, mutta myös usein jännittävä. Huolellinen valmistautuminen auttaa sinua suoriutumaan haastattelusta paremmin ja muista, että me rekrytoijat olemme aivan tavallisia ihmisiä.
Saadessasi haastattelukutsun, kirjoita itsellesi ylös paikka, aika ja sinua haastattelevien henkilöiden nimet. Tutustu etukäteen yritykseen, esimerkiksi sen kokoon, toimialaan ja tuotteisiin. Tulosta myös mukaan päivitetty ansioluettelosi, hakemuksesi sekä työuran varrelta saadut työtodistukset. Lue työpaikkailmoitus vielä läpi ja mieti, mitä mahdollisia kysymyksiä juuri tähän tehtävään voisi liittyä. Pukeudu haastatteluun hakemasi tehtävätason mukaan, mutta myös sinulle luonnollisella tavalla.
Muistilista haastattelua varten
ota mukaan ansioluettelo, hakemus ja työtodistukset
pukeudu asiallisesti ja tehtävään sopivalla tavalla
valmistaudu tutustumalla yritykseen ja tehtävään
tuo esille kiinnostuksesi ja asenteesi
korosta vahvuuksiasi, mutta kerro myös kehityskohteistasi
ennen kaikkea, ole oma itsesi
Haastattelun jälkeen laadimme parhaiten tehtävään soveltuvista hakijoista henkilökuvauksen, jonka lähetämme eteenpäin asiakasyritykselle. Tämän jälkeen seuraa toinen haastattelukierros, joka toteutetaan asiakkaamme tai meidän toimestamme.